Călin Georgescu a făcut declarații, dar a refuzat să răspundă la întrebări și le-a închis ușa jurnaliștilor. Ce a spus de NATO și UE
Călin Georgescu, independentul care s-a clasat pe locul întâi la turul 1 al alegerilor prezidențiale, spune că acuzațiile care i se aduc privind faptul că ar vrea să scoată România din UE și NATO sunt false: „Nu am spus acest lucru niciodată. Am spus însă că vreau să negociez”, spune Georgescu. Candidatul „surpriză” a sugerat că Elena Lasconi și-ar dori, de fapt, intrarea în război, respectând orice „va cere NATO și Uniunea Europeană”.